ಮುಂಬೈ: ಕಳೆದ ಕೆಲವು ವಹಿವಾಟು ಅವಧಿಗಳಲ್ಲಿ ಸ್ಟಾಕ್ ಮಾರುಕಟ್ಟೆಯು ತಿದ್ದುಪಡಿ (ಕರೆಕ್ಷನ್​) ಪ್ರವೃತ್ತಿಯಲ್ಲಿದ್ದು, ನಿಫ್ಟಿ ತನ್ನ ಹೊಸ ಉನ್ನತ ಮಟ್ಟವಾದ 22,526.60 ಅಂಕಗಳಿಂದ 600 ಅಂಕಗಳ ಕುಸಿತ ಕಂಡಿದೆ. ಹೂಡಿಕೆದಾರರು ಈ ತಿದ್ದುಪಡಿಯಲ್ಲಿ ಉತ್ತಮ ಮೌಲ್ಯಮಾಪನದೊಂದಿಗೆ ಷೇರುಗಳನ್ನು ಖರೀದಿಸಲು ಬಯಸುತ್ತಾರೆ. ಆದರೆ, ಈ ತಿದ್ದುಪಡಿಯಲ್ಲಿ ಖರೀದಿಸಬೇಕಾದ ಷೇರುಗಳು ಯಾವುವು ಎಂಬ ಪ್ರಶ್ನೆ ಉದ್ಭವಿಸುತ್ತದೆ.
ಲಾರ್ಜ್ ಕ್ಯಾಪ್ ಸ್ಟಾಕ್ ಗಳಲ್ಲಿ ಜಾಗ ಮಾಡಿಕೊಳ್ಳಬೇಕು ಎನ್ನುತ್ತಿದ್ದಾರೆ ಮಾರುಕಟ್ಟೆ ತಜ್ಞರು. ನಿಫ್ಟಿ 50 ರ ದೊಡ್ಡ ಕ್ಯಾಪ್ ಸ್ಟಾಕ್ ಆಗಿದೆ ಲಾರ್ಸನ್​ ಆ್ಯಂಡ್​ ಟೂಬ್ರೊ (ಎಲ್​ ಆ್ಯಂಡ್ ಟಿ). ಇತ್ತೀಚೆಗೆ ಅದ್ಭುತವಾದ ಏರುಗತಿಯನ್ನು ಈ ಷೇರು ಹೊಂದಿದೆ. ಪ್ರಸ್ತುತ ಲಾಭದ ಬುಕಿಂಗ್ ಹಂತದಲ್ಲಿದೆ. ಕಳೆದ 5 ವಹಿವಾಟು ಅವಧಿಗಳಲ್ಲಿ ಲಾಭದ ಬುಕಿಂಗ್ ಎದುರಿಸುತ್ತಿದೆ.
ಶೇಕಡಾ 1.52 ರಷ್ಟು ಕುಸಿತದ ನಂತರ ಶುಕ್ರವಾರ ಲಾರ್ಸೆನ್ ಮತ್ತು ಟೂಬ್ರೊ ಲಿಮಿಟೆಡ್ ಷೇರುಗಳು 3,553.20 ರೂ. ಮುಟ್ಟಿದವು. ಈ ಸ್ಟಾಕ್ ಫೆಬ್ರವರಿ ಅಂತ್ಯದ ವೇಳೆಗೆ ರೂ 3400 ರ ಮಟ್ಟವನ್ನು ದಾಟಿತ್ತು. ರೂ 3713 ರ ಮಟ್ಟವನ್ನು ಮುಟ್ಟಿತ್ತು, ಈ ಷೇರಿನ 52 ವಾರಗಳ ಗರಿಷ್ಠ ಬೆಲೆ ರೂ 3,737.90 ಇದೆ.
ಪ್ರಸ್ತುತ ಮಾರುಕಟ್ಟೆಯಲ್ಲಿ ನಡೆಯುತ್ತಿರುವ ತಿದ್ದುಪಡಿ ಸಂದರ್ಭದಲ್ಲಿ, 28 ವಿಶ್ಲೇಷಕರು ಲಾರ್ಸೆನ್ ಮತ್ತು ಟೂಬ್ರೊ ಸ್ಟಾಕ್ ಖರೀದಿಸಲು ಶಿಫಾರಸು ಮಾಡಿದ್ದಾರೆ. ಈ ಷೇರು ಬೆಲೆ ಹಿಮ್ಮೆಟ್ಟುವಿಕೆಯ ನಂತರ, ಮತ್ತೆ ರ್ಯಾಲಿಯನ್ನು ಪ್ರಾರಂಭಿಸಬಹುದು. ಇದು ಸಾರ್ವಕಾಲಿಕ ಉನ್ನತ ಮಟ್ಟವಾದ 3737 ರೂಪಾಯಿ ಮೀರಿ ಹೋಗಬಹುದು. ಟ್ರೆಂಡ್‌ಲೈನ್ ಡೇಟಾ ಪ್ರಕಾರ, 28 ವಿಶ್ಲೇಷಕರು ಈ ಷೇರುಗಳನ್ನು ಖರೀದಿಸಲು ಸಲಹೆ ನೀಡುತ್ತಿದ್ದಾರೆ.
ಪ್ರಭುದಾಸ್ ಲಿಲ್ಲಾಧರ್ ಅವರು ಲಾರ್ಸನ್ ಮತ್ತು ಟೂಬ್ರೊವನ್ನು 3760 ರೂ.ಗಳ ಗುರಿ ಬೆಲೆಯೊಂದಿಗೆ (ಟಾರ್ಗೆಟ್​ ಪ್ರೈಸ್​) ಖರೀದಿಸಲು ಸಲಹೆ ನೀಡಿದ್ದಾರೆ. ಲಾರ್ಸೆನ್ & ಟೂಬ್ರೊ ಲಿಮಿಟೆಡ್, 1946 ರಲ್ಲಿ ಸಂಯೋಜಿತವಾಗಿದೆ, ನಿರ್ಮಾಣ ವಲಯದಲ್ಲಿ ಸಕ್ರಿಯವಾಗಿದೆ. ಇದು ರೂ 4,88,026 ಕೋಟಿ ಮಾರುಕಟ್ಟೆ ಕ್ಯಾಪ್ ಹೊಂದಿರುವ ಲಾರ್ಜ್​ ಕ್ಯಾಪ್ ಕಂಪನಿಯಾಗಿದೆ.
ಕಂಪನಿಯು 31-12-2023 ರಂದು ಅಂತ್ಯಗೊಂಡ ತ್ರೈಮಾಸಿಕದಲ್ಲಿ ರೂ 55,965 ಕೋಟಿಗಳ ಏಕೀಕೃತ ಆದಾಯವನ್ನು ವರದಿ ಮಾಡಿದೆ. ಇದು ಕಳೆದ ತ್ರೈಮಾಸಿಕದ ಒಟ್ಟು ಆದಾಯ ರೂ. 52157.02 ಕೋಟಿಗಳಿಗಿಂತ 7.30 % ಮತ್ತು ಕಳೆದ ವರ್ಷ ಇದೇ ತ್ರೈಮಾಸಿಕದಿಂದ 18.71 % ಹೆಚ್ಚಾಗಿದೆ. ಕಂಪನಿಯ ಒಟ್ಟು ಆದಾಯ 47144.75 ಕೋಟಿ ರೂ. ಕಂಪನಿಯು ಇತ್ತೀಚಿನ ತ್ರೈಮಾಸಿಕದಲ್ಲಿ ರೂ. 3594.51 ಕೋಟಿಗಳ ತೆರಿಗೆಯ ನಂತರದ ನಿವ್ವಳ ಲಾಭವನ್ನು ದಾಖಲಿಸಿದೆ.

ಮಾರುಕಟ್ಟೆಯಲ್ಲಿ ಆಗಿದೆ 80% ಕರೆಕ್ಷನ್​: ಈ 5 ಮಿಡ್- ಸ್ಮಾಲ್ ಕ್ಯಾಪ್‌ಗಳ ಖರೀದಿಗೆ ತಜ್ಞರ ಸಲಹೆ

ಬೆಂಗಳೂರು ಕಚೇರಿಗಳಲ್ಲಿ ಇಡಿ ಶೋಧ​: ಗುರುವಾರ ಷೇರು ಬೆಲೆ ಕುಸಿತ

1 ಲಕ್ಷವಾಯ್ತು 44 ಲಕ್ಷ: 4 ವರ್ಷದಲ್ಲಿ 23 ಪೈಸೆಯಿಂದ 10 ರೂಪಾಯಿಗೆ ಜಿಗಿದಿದೆ ಈ ಷೇರು

ಭಾರತದಲ್ಲಿ ಬೇಳೆಕಾಳುಗಳು ಜನರು ಬಹುಮುಖ್ಯ ಭಕ್ಷ್ಯವಾಗಿದೆ. ಬೇಳೆಕಾಳುಗಳನ್ನು ವಾರಕ್ಕೊಮ್ಮೆಯಾದರೂ ತಿನ್ನಲಾಗುತ್ತದೆ. ಈ ಬೇಳೆಕಾಳುಗಳು ಪೋಷಕಾಂಶಗಳ ಆಗರವಾಗಿದ್ದು,…
ಬೆಂಗಳೂರು:  ಪಾಲಕರು ಪ್ರತಿ ಮಗುವಿನ ಮೊದಲ ಶಿಕ್ಷಕರು, ಅವರ ರೋಲ್ ಮಾಡೆಲ್. ಮಕ್ಕಳ ನಡವಳಿಕೆಯ ಮೇಲೆ…
ಅನೇಕ ಜನರು ತಮ್ಮ ಭವಿಷ್ಯವನ್ನು ತಿಳಿದುಕೊಳ್ಳಲು ತುಂಬಾ ಆಸಕ್ತಿ ಹೊಂದಿರುತ್ತಾರೆ. ಮುಂದಿನ ದಿನಗಳಲ್ಲಿ ನಮ್ಮ ಜೀವನದಲ್ಲಿ…
Sign in to your account
Please enter an answer in digits:two + seventeen =
Remember me
